NaiveNeuron/SloPal huggingface dataset:
Simon, Zsolt, poslanec NR SR (2017-05-11):
Ďakujem pekne kolegom a kolegyni za reakciu. Musím povedať, že tieto dva návrhy, ktoré tu dnes máme na stole, či už skrátené konanie alebo samotný zákon, považujem za jednoznačný dôkaz o tom, že tento proces bol nezvládnutý. Namiesto toho, aby sme pomenovali vinníkov a zobrali ich na zodpovednosť, namiesto toho vláda a vládna koalícia predkladá riešenie, ktoré podporuje ďalšie korupčné prostredie tým, že vytvára priestor pre priekupníkov, pre špekulantov, ktorí vypaľujú štát, namiesto toho, aby na nich poukázal a vyriešil. A takýmto spôsobom proces urýchlenia výstavby ciest na Slovensku nebude. Ďakujem pekne.
R. Zajac, minister zdravotníctva SR: (2004-03-11):
Takže mne  sa veľmi ťažko, pán predseda, aj páni poslanci, panie poslankyne, robí v takej atmosfére, keď som v podstate vyhlásený za klamára. Napriek tomu to prežijem a celkom otvorene hovorím, sú aj horšie veci v živote ako toto počúvať, aj keď mi to nerobí radosť, pani poslankyňa. Skončil som, pán predseda.
Záborská, Anna, poslankyňa NR SR (2022-11-08):
Teraz pristúpime k hlasovaniu o pozmeňovacom návrhu pána poslanca Kyselicu.
Raši, Richard, podpredseda vlády SR pre investície a informatizáciu (2019-01-29):
Ďakujem pekne. Vážený pán predsedajúci, ctené panie poslankyne, vážení páni poslanci, predkladám návrh na vyslovenie súhlasu Národnej rady Slovenskej republiky s Dodatkovým protokolom k Dohovoru Rady Európy o predchádzaní terorizmu. Predkladám ho na základe úlohy uznesenia vlády Slovenskej republiky č. 298 zo 17. augusta 2016. Dodatkový protokol z obsahového hľadiska reaguje najmä na novodobý fenomén tzv. cudzích bojovníkov, t. j. osôb, ktoré odchádzajú do konfliktných oblastí za účelom páchania teroristických trestných činov, resp. účasti v ozbrojených konfliktoch. Súčasne je záväzným právnym dokumentom Rady Európy, ktorý má za cieľ doplniť Dohovor Rady Európy o predchádzaní terorizmu o ustanovenia týkajúce sa trestnosti viacerých činov, ktoré súvisia najmä s vyššie uvedeným fenoménom cudzích bojovníkov a páchaním teroristických trestných činov. Je to zároveň medzinárodná zmluva podľa čl. 7 ods. 4 Ústavy Slovenskej republiky, na vykonanie ktorej je potrebný zákon, najmä Trestný zákon a Trestný poriadok. Za účelom implementácie dodatkového protokolu boli prijaté legislatívne zmeny obsiahnuté v rámci zákona č. 161/2018 
Z. z., ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony, prostredníctvom ktorého sa zabezpečuje súlad právneho poriadku Slovenskej republiky s dodatkovým protokolom. Tento protokol je v súlade s Ústavou Slovenskej republiky, ústavnými zákonmi, nálezmi Ústavného súdu Slovenskej republiky, medzinárodnými zmluvami, ktorými je Slovenská republika viazaná. Nezakladá vplyv na verejné financie a sociálne vplyvy, ani na podnikateľské prostredie, informatizáciu spoločnosti, či životné prostredie a služby verejnej správy. Bol predmetom medzirezortného pripomienkového konania a 20. novembra bol schválený vládou Slovenskej republiky a teda vás chcem poprosiť o vyslovenie súhlasu s týmto návrhom. Ďakujem veľmi pekne.
Suja, Miroslav, poslanec NR SR (2022-05-11):
Ďakujem za slovo, pán podpredseda. Ako nezaradený poslanec za hnutie REPUBLIKA predkladám do Národnej rady Slovenskej republiky návrh zákona, ktorým sa mení a dopĺňa zákon č. 39/2007 Z. z. o veterinárnej starostlivosti v znení neskorších predpisov. Cieľom predloženej novely zákona je umožnenie chovu určitého počtu kusov zvierat súkromnými chovateľmi pre vlastnú spotrebu, a to bez akýchkoľvek postihov orgánom štátnej správy alebo inej formy diskriminácie. Viacej k tomuto zákonu poviem v rozprave, do ktorej sa hlásim ako prvý. Ďakujem.
Hlina, Alojz, poslanec NR SR (2015-09-18):
Áno, ďakujem pekne. Ja by som to, že je to ruská banka, nejako pre tú chvíľu možno nepreceňoval, možno aj z iných skúseností, kde viem, s čím som sa stretol alebo počul, alebo videl pri pohľade napríklad čínskych bánk. Lebo niekedy bola nejaká, záujem o niečo. Teraz ktorá krajina by, čo by za to dala, keby si Bank of China u nich otvorila expozitúru, však? A veci sa proste nejakým spôsobom menia. Mne by to, že je ruská, nevadí. Ak je tam nejaká procesná, ja som sa, priznám sa, som si to ani nepozeral, tak si to pozriem, že v čom by mala byť tá výhoda, ale nepreceňoval by som to aj z pohľadu týchto skúseností, ktoré mám o trošku ďalej na východ. Ale inú vec som chcel povedať a toto ma mrzí, lebo pán minister sem, chudáčisko, prišiel s dvadsiatimi šiestimi alebo -ôsmimi zákonmi a zbehlo mu to ako voda. A on sa tu v zásade už ani nemusí vrátiť. Dneska to všetko vybavíme. Mrzí ma, že parlament vypustil. Parlament naozaj vypustil aj, aj naši kolegovia, už o poslancoch SMER-u ani nehovorím, lebo podľa mňa v tých návrhoch, ktoré sme tu tak zbehli ako voda, bolo o čom rozprávať a nie samoúčelne. Mňa zaujímajú moje otázky, ktoré som položil po zbežnom preštudovaní. Trošku ma to, trošku ma to mrzí, čiže už len pána ministra uvidíme pri slávnom a veľkom to dni, kde budeme hovoriť o znížení DPH na základné potraviny, čo je vec, ktorá už dávno v tejto krajine mala byť, a som sám zvedavý, či si pán minister pri prezentácii tohto úžasného návrhu a dobrého návrhu, teraz v dobrom, spomenie aj na, na mňa, lebo naozaj som sa tu vtedy trápil, stálo ma to nejakých 30 eur, ten nákup, kým som ho tu povykladal. Som zvedavý, čo z toho tam dáte. Som zvedavý, ako sa popasujete s rybami, lebo ja som mal problém s rybami, vytiahnuť ryby z colného sadzobníka, ale sám som zvedavý, teším sa, že ten zákon príde.
Pellegrini, Peter, podpredseda NR SR (2020-03-25):
Ďakujem, pán poslanec, len vás chcem upozorniť, že vo faktickej poznámke môžte reagovať na hlavného rečníka a nie na niekoho, kto podal tiež faktickú poznámku. Tak len do budúcna, aby ste si to pamätali. Pán poslanec Šimko.
Hrušovský, Pavol, predseda NR SR (2011-10-18):
Ďakujem za uvedenie návrhu. Prosím, zaujmite, pán minister, miesto pre navrhovateľov. A poprosím teraz pána poslanca Drobu, ktorého zahraničný výbor poveril, aby Národnú radu informoval o stanovisku výboru k predloženému vládnemu návrhu zákona. Nech sa páči, pán poslanec.
Lebocký, Tibor, poslanec NR SR (2013-07-01):
Ďakujem veľmi pekne za slovo. No na jednom z ostatných rokovaní, myslím, že to bolo už na tejto schôdzi, vystúpil pán kolega Miškov. A je tu medzi nami. Tak ho oslovím. A bolo mi to veľmi sympatické, keď v súvislosti s jeho funkciou v nejakej samosprávnej organizácii vopred oznámil, že v jeho prípade v súvislosti k prerokovávanému zákonu je možná akási predpojatosť. Tak ja sa z tohto miesta takisto chcem prihlásiť k podobnému, by som povedal, priznaniu. Sami dobre viete, a predovšetkým vieš dobre ty, na teba reagujem, pán poslanec Mičovský, že som šéfom alebo teda prezidentom národnej poľovníckej samosprávy. A teda tým pádom by tu mohla byť akože nejaká akási predstava o tom, že možnože budem nahrávať práve, povedzme, tomu, aby užívanie poľovných revírov bolo akceptované v tých rámcoch a v tých podmienkach, či už legislatívnych, spoločenských alebo ľudských, ako doteraz. To je veľký omyl. Na to upozorňujem hneď od začiatku. Chcem ti ale povedať, že som zvyknutý na tie tvoje, povedal by som, také emotívne vystúpenia. Dnes to malo skutočne grády a obrovské grády. A práve z aspektu toho, čo som uviedol pred chvíľou, tak ťa chcem vyzvať, aby si v rozumnej argumentácií pokračoval s vynechaním tých pojmov, ktoré si tu uviedol, ako poľovníctvo ako netušený raj pre zbojníkov, poľovníctvo ako banditizmus, chrapúnstvo, farizejstvo. Národná poľovnícka samospráva na Slovensku má 60 tisíc členov, z ktorých je absolútna väčšina poctivými poľovníkmi. Neurážaj, prosím ťa. K vecnej stránke sa vyjadrím potom neskôr. Ďakujem.
Jurinová, Erika, podpredsedníčka NR SR (2015-05-29):
Uzatváram všeobecnú rozpravu. Pán navrhovateľ sa chce vyjadriť k zákonu? Nie. Pán spravodajca rovnako nie. Prerušujem rokovanie o tomto bode programu. Ďalším bodom programu je prvé čítanie o návrhu poslanca Ľudovíta Kaníka na vydanie zákona, ktorým sa mení a dopĺňa zákon č. 222/2004 Z. z. o dani z pridanej hodnoty v znení neskorších predpisov. Návrh zákona je pod tlačou 1523, návrh na jeho pridelenie na prerokovanie výborom je v rozhodnutí 1533. Dávam slovo pánovi poslancovi Ľudovítovi Kaníkovi. Ospravedlňujem sa, pán Brocka, chvíľočku.
Paška, Pavol, predseda NR SR (2014-07-11):
(Hlasovanie.) 131 prítomných, 54 za, 5 proti, 71 sa zdržalo, 1 nehlasoval. Ani tento návrh nenašiel podporu. Pán poslanec Matovič uvedie aj hlasovanie v prvom čítaní o návrhu pánov poslancov Kadúca, Polláka a Kuffu na vydanie zákona č. 171 o hazardných hrách. (Hlasovanie o návrhu poslancov Národnej rady Slovenskej republiky Miroslava Kadúca, Petra Polláka a Štefana Kuffu na vydanie zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňajú niektoré zákony , tlač 999.)
M. Vášáryová, poslankyňa: (2009-06-30):
Prosím, hlasujeme o bode 1.
M. Hort, podpredseda NR SR: (2009-03-11):
A slovo má teraz pán podpredseda Miroslav Číž, nech sa páči.
Brocka, Július, poslanec NR SR (2013-12-06):
Každého nejako inak inšpirujú vystúpenia rečníkov v rozprave. Mne pán podpredseda Figeľ pripomenul jeden rozpor, ktorý som našiel v návrhu rozpočtu, o ktorom rokujeme, že na jednej strane nezamestnanosť bude vyššia, na budúci rok 14,3 %, ako to spomenul aj pán poslanec Figeľ, ale keď sa pozriete v rozpočte, aké budú výdavky na dávky v hmotnej núdzi, tak je zaujímavé, že budú nižšie ako tento rok a v tom nasledujúcom roku 2015 ešte nižšie ako tento rok a ako budúci rok. Ak v roku 2013 tieto výdavky boli 302,3 mil. eur, tak rozpočet na budúci rok počíta, že budú 300,1 mil. eur, čiže o 2,14 mil. eur menej. Pritom nezamestnanosť podľa vašich očakávaní má byť vyššia. Teraz nerozumiem, vy predpokladáte, že tí ľudia, ktorí prídu o prácu, budú žiť z úspor alebo jednoducho nebudú sa hlásiť o dávky v hmotnej núdzi? No proste sú tam také veci, mňa teraz napadajú slová, že je to taký rozpačitý alebo nedokončený návrh rozpočtu, alebo že niektoré veci ste možno nestihli zosúladiť. Je tu takýto jeden aj racionálny rozpor.
Grendel, Gábor, podpredseda NR SR (2020-07-24):
Pán poslanec Jarjabek, s faktickou poznámkou.
P. Hrušovský, podpredseda NR SR: (2001-10-04):
P. Kanis, poslanec: Hlasujme o návrhu zákona ako o celku.
P. Paška, predseda NR SR: (2009-06-24):
(Hlasovanie.) 136 prítomných, 62 za, 55 proti, 19 sa zdržalo. Tento návrh sme neschválili.
Glváč Martin, podpredseda NR SR (2017-09-13):
Procedurálny návrh, poprosím.
Mazurek, Milan, poslanec NR SR (2023-06-14):
Ja teda, kolegovia, budem čakať na tú odpoveď z pozície predsedu vlády alebo jednotlivých ministrov, z čoho vychádza akákoľvek potreba alebo akýkoľvek dôvod normálne to povedať ľuďom, aký máte dôvod na to nútiť daňových poplatníkov platiť politické mimovládne organizácie. Organizácie vykonávajú politickú činnosť, vykonávajúce indoktrinačnú ideologickú činnosť, ktoré sú tu bez ohľadu na to, akými krásnymi slovíčkami to nazvete. My s tým môžme absolútne nesúhlasiť a tieto organizácie neprešli riadnou politickou súťažou, neboli zvolené vo voľbách, sú úplne v inej pozícii. Prečo by mala nejaká organizácia dostať milióny eur alebo tisíce eur, státisíce eur, akékoľvek peniaze od slovenských daňových poplatníkov? Bolo na to referendum, pýtal sa to niekto ľudí? Jednoducho títo ľudia si to zaslúžia vedieť. To, že vy máte takýto názor, že si máte financovať nejaké stádo ľudí, ktorí vám budú predpripravovať politickú pôdu na univerzitách, na rôznych kultúrnych inštitúciách, v médiách, rôznych pseudoanalytikoch, ktorí sa budú vyjadrovať ku každej téme a profilovať sa ako nestranný, zároveň však pozitívne hodnotiť pomaly každý jeden krok nikým nevolenej vlády, tak to je niečo, čo skrátka ľuďom musíte vysvetliť. A keď na to vysvetlenie nemáte, tak potom sme doma, sme doma. A budeme to ľuďom opakovať, budeme im to prízvukovať, stále hovoriť, že si skrátka platíte svojich vlastných agentov, ľudí, ktorí vám majú pripravovať pôdu, ľudí, ktorí vám majú, za vás majú agitovať v regiónoch v jednotlivých inštitúciách, ľudí, ktorí by ale nemali byť platení zo štátneho rozpočtu, a pre nás je toto obrovský politický záväzok toto proste zrušiť. A vy si to uvedomte, ja viem, že mnohí z vás ste členmi alebo pochádzate z rôznych mimovládok, prídete o ich financovanie po voľbách, to sa zruší, rozlúčte sa s tým.
Blanár, Juraj, podpredseda NR SR (2022-06-23):
Ďakujem, pani poslankyňa. A teraz udeľujem slovo pani predsedníčke zdravotníckeho výboru, poslednej prihlásenej do rozpravy, pani Bittó Cigánikovej. Nech sa páči.
Glváč, Martin, podpredseda NR SR (2016-09-21):
Pán poslanec Laurenčík.
Bugár, Béla, podpredseda NR SR (2010-12-07):
Ďakujem. Pán poslanec bol jediný, ktorý sa prihlásil do rozpravy, preto vyhlasujem rozpravu za skončenú. Pýtam sa pána ministra financií, či chce zaujať stanovisko k rozprave. (Reakcia navrhovateľa.) Nie. Pán spravodajca? (Reakcia spravodajcu.) Nie. Ďakujem. Prerušujem rokovanie o tomto bode programu a budeme pokračovať v rokovaní vládnym návrhom zákona, ktorým sa mení a dopĺňa zákon Slovenskej národnej rady č. 138/1991 Z. z. o majetku obcí v znení neskorších predpisov (tlač 119). Pán minister financií, nech sa páči, máte slovo.
Paška, Pavol, predseda NR SR (2012-12-13):
Hlasujeme o návrhu, o ktorom žiadala hlasovať skupina poslancov, ktorí požiadali o zvolanie tejto schôdze. (Hlasovanie.) 133 prítomných, 54 za, 79 proti. Tento návrh sme neschválili. Teraz vás poprosím, pán spravodajca, o, dať hlasovať o návrhu, ktorý zaznel v rozprave. (Hlasovanie o návrhu uznesenia Národnej rady Slovenskej republiky z 13. decembra 2012 k stavu školstva na Slovensku a konkrétnych krokoch vlády na podporu jeho ďalšieho rozvoja , ktorý podal v rozprave poslanec Národnej rady Slovenskej republiky Mojmír Mamojka.)
Jurinová, Erika, podpredsedníčka NR SR (2015-09-30):
Pán poslanec Kamenický.
Kéry, Marián, poslanec NR SR (2020-07-24):
Ďakujem za slovo, vážený pán predsedajúci. Pán minister Richter, musím povedať, že vaše vystúpenie bolo naozaj kultivované a aj vyvážené, pretože nekritizovali ste vládu za každú cenu, ale dokázali ste oceniť aj kroky a opatrenia, ktoré táto nová vláda prijala, ale na druhej strane ste sa, samozrejme, nemohli vyhnúť kritike, pretože tie opatrenia, ktoré jednak boli prijaté, prišli veľmi neskoro a niektoré neprišli vôbec. Vy ste povedali, že v náročných časoch občania dvojnásobne oceňujú silného lídra. To je pravda. Ja vás doplním v tom, že lídra, ktorý v ťažkých časoch dokáže spájať, a nie rozdeľovať. Žiaľ, pán premiér Igor Matovič, tieto kritériá vôbec nespĺňa. Ale najsilnejšie posolstvo z vášho vystúpenia hovorilo o tom, na čo sme ešte v predvolebnej kampani strana SMER – sociálna demokracia upozorňovala, a to, že môže prísť k demontáži sociálneho štátu. A naozaj sa to deje. Pomenovali ste veci a vypichnem najmä to, že tu sa nám v Národnej rade podarilo schváliť ten 13. dôchodok, ale, žiaľ, táto vládna väčšina rozhodla o tom, že nebude vyplatený v decembri 13. dôchodok, ale ide sa na úspornejšiu variantu vianočného dôchodku. Naozaj mňa veľmi mrzí, že vláda sa rozhodla zrušiť obedy zadarmo. A presne, ako ste povedali, to nebolo len to, že rodičia ušetrili za tieto obedy, ale za tým jedným stolom sa stretli deti či už z chudobnejších, bohatých rodín a mohli jesť to isté jedlo, to znamená aj podpora zdravého stravovania. A naozaj vláda ide pripravovať aj zrušenie minimálnej mzdy... (Prerušenie vystúpenia časomerom.)
Laššáková, Jana, podpredsedníčka NR SR (2015-05-14):
Vyhlasujem rozpravu za skončenú. Pán minister, chcete zaujať stanovisko? Nech sa páči, máte slovo.
Glváč, Martin, podpredseda NR SR (2016-10-20):
Pán poslanec, chcete položiť doplňujúcu otázku? Nie je tomu tak. Ďakujem. Pán minister, otázka č. 2 alebo týmto ste zodpovedali aj na otázku č. 2? (Reakcia ministra.) Zodpovedal. Takže otázka č. 3, ktorú položil pán poslanec Jaroslav Baška: „Vážený pán minister, obraciam sa na vás s otázkou vo veci riešenia havarijného stavebno-technického stavu cestnej komunikácie 1/9 v úseku od križovatky D1 po obec Mníchova Lehota. V roku 2014 bol zo strany Slovenskej správy ciest, Investičná výstavba a správa ciest Žilina, ako vlastníka cesty daný prísľub, že predmetný úsek cesty bude zaradený do celkovej rekonštrukcie v rámci Operačného programu Doprava. Aký je stav konania v uvedenej veci? Aké riešenie je možné prijať s ohľadom na kritickú situáciu spojenú so stavom uvedenej komunikácie?“ Pána ministra zastupuje pán minister životného prostredia László Sólymos. Nech sa páči.
Budaj, Ján, poslanec NR SR (2019-05-20):
Ďakujem pekne. Onedlho bude už len 10 rokov do naplnenia tejto správy, čo už bude vlastne nereálne ju naplniť. Ďakujem.
Antal, Peter, poslanec NR SR (2018-01-30):
Ďakujem. Pani kolegyňa Zemanová, vy ste vraveli, že sám na seba by mal posielať kontrolu, a to je to, čo som sa snažil vysvetliť, že kontrolór nekontroluje len starostu, alebo teda ako zákon hovorí, obecný úrad. Ale pod písmenom b) rozpočtové príspevkové organizácie zriadené obcou, c) právnické osoby, v ktorých má majetkovú účasť, d) osoby, ktorým bola poskytnutá z rozpočtu obce účelová, účelová dotácia alebo náhradná finančná pomoc. Čiže to, zužujeme to úplne na, len na kontrolu obecného úradu, ale ten starosta niekedy môže mať potrebu vykonať okamžitú kontrolu práve v týchto organizáciách a nemôže čakať na, nemôže čakať na najbližšie zastupiteľstvo. Čiže toto som sa snažil vysvetliť, ale je to váš názor. Pán kolega Dostál, môj pôvodný návrh bol, že má doručovať miestne referendum aj do domácností, avšak ten pojem domácnosť, žiaľ, nedá sa stotožňovať s pojmom domácnosť podľa Občianskeho zákonníka a teraz, aby sme znovu neurobili ten problém, čo znamená domácnosť v zmysle tohto zákona, kam to je domácnosť? Schránka? Alebo, alebo čo to je vlastne? Čiže nech rozhodnú, a keď poslanci povedia, že to bude do každej schránky alebo podľa súpisného čísla, tak to nazvem správne, tak to bude správne, ale nech oni sa rozhodnú, akým spôsobom. Môžu nakoniec dať, že každému jednému občanovi do rúk, svojím spôsobom môžu doručovať. Takže nič, lepšiu formuláciu, by som povedal, sme nenašli, ako, lebo aj v tých volebných zákonoch, sa to tam tiež dostalo takým podivným spôsobom a keby niekto chcel povedať, že nedoručili ste mi do domácnosti, lebo sa to hádže len do schránok, svojím spôsobom je to tiež pochybné ustanovenie v tých ostatných zákonoch. Takže na vysvetlenie. Ďakujem.
Danko, Andrej, predseda NR SR (2017-10-12):
Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Alanovi Suchánkovi. Nech sa páči, pán poslanec.
P. Hrušovský, predseda NR SR: (2003-09-10):
Prosím teraz pána poslanca Číža, ktorého poveril výbor, ktorému bol pridelený návrh zákona o správnom konaní, aby Národnej rade Slovenskej republiky na základe odporúčania výboru navrhol uznesenia na prerokovanie návrhu zákona v ďalšom konaní. Nech sa páči, pán poslanec Číž. [Hlasovanie o vládnom návrhu zákona, ktorým sa mení a dopĺňa zákon č. 71/1967 Zb. o správnom konaní (správny poriadok) v znení zákona č. 215/2002 Z. z. , tlač 322.]
Košútová, Magda, poslankyňa NR SR (2014-11-08):
Ďakujem pekne za slovo. No, pani kolegyňa, to snáď nemyslíte vážne, označiť to, že moja dcéra robila údržbu záhrady alebo firma mojej dcéry robila údržbu záhrady, za kauzu Ficovej vlády. Vy si tu snáď robíte srandu. Keď ste chceli tento argument použiť, mali ste si overiť fakty, doporučujem vám to. Firma mojej dcéry robila nie záhradu. Orezávali stromy, ktoré sa nachádzajú pod hradom a ktoré ohrozovali návštevníkov hradu. A nebolo to za 11-tisíc eur, ale za 9-tisíc eur. A táto práca si vyžadovala vysoko kvalifikovanú silu, vyžadovala si používať ťažké stroje a muselo sa odtiaľ aj odviezť všetko to, čo sa orezalo. Čiže môžem vás ubezpečiť, že zisk po skončení celej akcie nebol pre firmu ani 500 eur. To teda v podstate moja dcéra alebo jej firma urobila viac-menej sponzorsky pre túto Národnú radu. Viac už ďalej nebude sa o takéto zákazky uchádzať a máte tak možnosť, aby ste sa realizovali. A celá táto schôdza, ktorú tu dneska vedieme, je znôškou falošných informácií, klamstiev, informácií z novín. Zbytočne tu márnime čas. Pozrite sa do svojich radov, ako ste vy počas vášho vládnutia realizovali zákazky a prihrávali ich svojim kamarátom. A nabudúce sa, prosím, lepšie informujte.
Hrnčiar, Andrej, podpredseda NR SR (2017-05-19):
Ďalšou vystupujúcou v rozprave je pani poslankyňa Remišová.
T. Cabaj, podpredseda NR SR: (2009-12-01):
Pán poslanec, poprosím, aby ste predniesli spravodajskú informáciu.
Vitteková, Anna, poslankyňa NR SR (2015-12-01):
Najprv budeme hlasovať o pozmeňujúcich a doplňujúcich návrhoch z informácie. Budeme hlasovať o bodoch 1 až 6 spoločne.
Šuca, Peter, poslanec NR SR (2019-01-30):
Ďakujem pekne za slovo. Vážený pán predseda, dajte, prosím, hlasovať o pozmeňujúcom návrhu uvedenom v spravodajskej informácii s odporúčaním schváliť.
Jurinová, Erika, podpredsedníčka NR SR (2014-02-04):
O slovo požiadal pán navrhovateľ.
Jurinová, Erika, podpredsedníčka NR SR (2012-10-16):
Ďakujem, pán poslanec. Reakcia na vaše vystúpenie, pani poslankyňa Žitňanská s faktickou poznámkou. Nech sa páči.
Jasaň, Viliam, poslanec NR SR (2015-06-15):
Ďakujem pekne. Vážený pán špeciálny prokurátor, vaše vystúpenie podľa môjho názoru, s ktorým niektorí nebudú súhlasiť, jasne dokazuje, že teraz ide naozaj len o súčasť politického boja, ktorý začína, tak ako to už bolo aj v niektorých faktických poznámkach potvrdené. Je mi osobne veľmi ľúto, že vašu prácu niektorí kolegovia poslanci spochybňujú a popritom asi zabudli, že máte vysokú legitimitu, o tom svedčí skutočnosť, že ste boli v tomto parlamente dvakrát zvolený viac než ústavnou väčšinou naprieč politickým spektrom. Napriek tomu si dovolia vašu prácu takýmto spôsobom dehonestovať a spochybňovať. Ja osobne verím, a verím, že nie som sám, že budete aj naďalej v zmysle zákonov, tak ako doteraz, riešiť a vyšetrovať túto tzv. kauzu a že nepodľahnete žiadnym takýmto politickým tlakom a že nepodľahnete ani tzv. medializovaným zaručeným, samozrejme v úvodzovkách, informáciám, a verím, že túto kauzu dotiahnete do riadneho konca tak, aby tie nasledujúce voľby neboli ovplyvňované touto kauzou. Ďakujem pekne.
Mičovský, Ján, poslanec NR SR (2022-10-21):
Ďakujem pekne. Dobrý deň, vážený pán podpredseda Národnej rady, dovoľte, aby som využil túto príležitosť, keďže prvýkrát vystupujem za vášho vedenia schôdze, aby som vám poprial vo vašej novej funkcii veľa úspešných rozhodnutí v prospech Slovenska.
Ďuriš Nicholsonová, Lucia, podpredsedníčka NR SR (2016-11-29):
Ďakujeme pekne, pani poslankyňa. Ako sa tak pozerám na čas, tak je fajn, že ste to stihli ešte pred definitívnym schválením novely rokovacieho poriadku. Pred tým, než dám priestor pre faktické poznámky na vaše vystúpenie, chcela by som na balkóne privítať študentov Právnickej fakulty Univerzity Mateja Bela v Banskej Bystrici. Vítajte medzi nami. (Potlesk.) Tak, pani poslankyňa Remišová, na vaše vystúpenie registrujem jednu faktickú poznámku od pani poslankyne Bašistovej. Nech sa páči, máte slovo.
Matovič, Igor, poslanec NR SR (2016-06-07):
A teraz kto bol neslušný? Vy ste povedali, že som blázon, ja som bol neslušný? Pán Čaplovič, máte šediny, ja mám voči vám úctu, ale keď budete dnes pri hlasovaní kryť zlodeja, ktorý kryje zlodejov, tak asi tú úctu stratím. Čiže takto vyzerá vašich 12 miliónov cash, pán minister vnútra Robert Kaliňák. Padla klec, čas sa blíži. A aj keď to dnes ustojíte a možno si myslíte, že jednoducho chalani a vaši známi vás podržia a predsa vás neutopia, verte tomu, že raz na psa príde mráz. Skončíte v base, tam, kde presne máte byť. Za podvody, ktoré ste spáchali či pred vstupom do politiky alebo počas deviatich rokoch existencie v politike. Budem teraz možno trošku osobný, alebo ešte som nepovedal jednu vec. Keď som vtedy uveril Kaliňákovi pri Petrovi Pollákovi, že to myslí vážne s tou rómskou reformou, tak po prvé, tú dôveru som stratil vtedy, keď ma nahováral na to, že aby ja som teda si zobral nejakú právomoc rozhodovať o dotáciách, čomu som sa našťastie, chvalabohu, vyvaroval. Takže nespáchal som takýto zločin s Robertom Kaliňákom. Ale keď už som stratil vôbec ilúzie, bolo to, keď mi Peter Pollák – a teraz prezradím tajomstvo, ale myslím si, že dnes tá chvíľa prišla – povedal, že Igor, ja neviem, čo mám robiť. Kali je môj priamy nadriadený... Pán Hrnko, prosím vás nevykrikujte, keď ste to boli vy.
I. Šimko, minister vnútra SR: (2001-11-29):
Pán poslanec, myslím si, že toto je skôr nedorozumenie, pokiaľ ide o to, lebo pokiaľ ide o tzv. matričné obce, tak sa nimi stali preto, lebo v príslušnom zákone je zoznam obcí, ktoré túto kompetenciu môžu vykonávať. Tam ide o prenesený výkon štátnej správy, takže vlastne musí takýto zoznam existovať. V prípade, že by bola originálna, tak by sa mohli obce dohodnúť na spoločnej úradovni. Takúto koncepciu Národná rada prijala. V tomto prípade, keďže tam nie je žiadny zoznam, tak by sa táto kompetencia vlastne zverovala každej obci.
Kaník, Ľudovít, poslanec NR SR (2011-10-19):
Beriem to späť a predložím to pri ďalšom návrhu zákona, ktorý príde neskôr na rad. Takže preto, aby som potešil ctenú sálu, tento návrh bude podstatne kratší ako ten, ktorý som začínal čítať. Teraz ale, žiaľbohu, ani tu tomu neujdeme. Takže je to návrh Ľudovíta Kaníka a Ondreja Mateja na zmenu a doplnenie vládneho návrhu zákona, ktorým sa mení a dopĺňa zákon č. 125/2006 Z. z. o inšpekcii práce a o zmene a doplnení zákona č. 82/2005 Z. z. o nelegálnej práci a o nelegálnom zamestnávaní a o zmene a doplnení niektorých zákonov v znení neskorších predpisov (tlač 460). Po prvé. V názve návrhu zákona sa na konci pripájajú tieto slová „a ktorým sa mení zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení neskorších predpisov“. Po druhé. Za článok I sa vkladá nový článok II, ktorý znie: „Zákon č. 43/2004 Z. z. o starobnom dôchodkovom sporení a o zmene a doplnení niektorých zákonov v znení zákona č. 186/2004 Z. z., zákona č. 439/2004 Z. z., zákona č. 721/2004 Z. z., zákona č. 747/2004 Z. z., zákona č. 310/2006 Z. z., zákona č. 644/2006 Z. z., zákona č. 677/2006 Z. z., zákona č. 209/2007 Z. z., zákona č. 519/2007 Z. z., zákona č. 555/2007 Z. z., zákona č. 659/2007 Z. z., zákona č. 62/2008 Z. z., zákona č. 434/2008 Z. z., zákona č. 449/2008 Z. z., zákona č. 137/2009 Z. z., zákona č. 572/2009 Z. z., zákona č. 105/2010 Z. z., nálezu Ústavného súdu Slovenskej republiky č. 355/2010 Z. z., zákona č. 543/2010 Z. z. a zákona č. .../2011 Z. z. sa mení takto: „1. V § 63c ods. 1 sa v tretej vete vypúšťajú slová „v dlhopisovom dôchodkovom fonde a na odplatu za zhodnotenie majetku“, 2. V prílohe č. 3 sa slová „v znení zákona č. .../2011 Z. z.“ nahrádzajú slovami „v znení neskorších predpisov“, 3. V prílohe č. 3 v nadpise sa slová „majetku v zmiešanom“ nahrádzajú slovami „majetku v dlhopisovom dôchodkovom fonde, v zmiešanom“, 4. V prílohe č. 3 sa slová „majetku v zmiešanom“ nahrádzajú slovami „majetku v dlhopisovom dôchodkovom fonde, v zmiešanom“ a slová „dosiahnutá v deň t – 1 od“ sa nahrádzajú slovami „dosiahnutá za tri roky predchádzajúce dňu t, najskôr od“, doterajšie články II a III sa označujú ako články III a IV, 5. V novooznačenom článku IV sa za slovo „okrem“ vkladajú slová „článok II, ktorý nadobúda účinnosť 1. apríla 2012“.“.“ Odôvodnenie. Uvedenou zmenou zákona sa zavádza odmena za zhodnotenie v dlhopisovom dôchodkovom fonde, predtým konzervatívnom, ktorej cieľom je motivovať dôchodkové správcovské spoločnosti k nakupovaniu dlhodobých cenných papierov, vládnych cenných papierov, aby sme dosiahli stav, keď budú investovať aj do slovenských vládnych cenných papierov s cieľom predovšetkým motivovať ich k nákupu tzv. diaľničných dlhopisov a tým pádom využiť prostriedky, ktoré sa akumulujú v dôchodkových správcovských spoločnostiach aj na takéto účely bezpečného investovania v prospech slovenskej ekonomiky, špecificky konkrétne s cieľom budovania slovenskej diaľničnej siete. Ďakujem za pozornosť. To je všetko.
Daniš, Zoltán, poslanec NR SR (2013-05-31):
Ďakujem pekne, pani predsedajúca. Vážený pán kolega, tak ako si v úvode povedal, tento zákon nie je nový, opakovane ho predkladáte, preto aj niektoré moje poznámky k nemu nebudú úplne originálne. Plne s tým súhlasím, že je to veľmi vážny problém tejto spoločnosti, ktorý rozhodne si zasluhuje rázne riešenie, a netýka sa to len Rómov. Rozhodne nie. Ide totiž len o to, a v tom sa trošku rozchádzame, jakou cestou sa vydať. Ty si to pekne plasticky, som bol skutočne prekvapený, jako lekár si to elegantne, tie jednotlivé kroky, predniesol po pánovi Kaníkovi. Ešte treba posledný krok, že keď to stavebný úrad neodstráni do tých 60 dní, tak zaplatí vlastníkovi pozemku 100 eur za mesiac. To je sankcia zase, ktorú buď „kúpil“ stavebný úrad. Čiže, ja ak dovolíš, zhrniem svoje poznámky, lebo to sa ináč nedá vo faktickej, nakoľko sa jedná o výrazný zásah do vlastníckych práv, ktoré sú v súčasnosti riešené zdĺhavo a zložitou súdnou cestou, som toho názoru, že ak zodpovednosť na odstránenie stavieb je prenesená výlučne na stavebné úrady, určite to neprinesie požadovaný očakávaný efekt urýchlenia a zjednodušenie konania. Stavebný úrad nebude mať totiž finančné prostriedky ani možnosti rýchlej vymožiteľnosti pohľadávok. Mimochodom, akým spôsobom a z akých zdrojov bude stavebný úrad čerpať finančné prostriedky a následne v prípade vymáhať vynaložené prostriedky, keď vymožiteľnosť na súdoch je momentálne tak zdĺhavá? Ďakujem.
Laurenčík, Milan, podpredseda NR SR (2021-11-11):
Vážené panie poslankyne, vážení páni poslanci, budeme pokračovať v prerušenom rokovaní. Chcel by som na začiatok upozorniť pána poslanca Mazureka, aby opustil miesto rečníckeho pultu, pretože je vykázaný, takisto pána poslanca Krupu, aby opustil rokovaciu sálu. Dneska máte neospravedlnenú hodinu podľa, teda hodinu, deň (smiech v sále). Hodina by bola málo. Podľa § 32 ods. 2 vykázaný poslanec má právo v dni, v ktorom bol vykázaný, zúčastniť sa na hlasovaní o každom návrhu okrem hlasovania o procedurálnych návrhoch. Takisto žiadam všetkých ostatných poslancov, aby si v zmysle protipandemických opatrení a vyhlášok nasadili respirátory FFP2, tak ako sa patrí. Pán poslanec Suja, máte správny respirátor? (Reakcia z pléna.) Áno. Budeme teda pokračovať. Ešte predtým procedurálny návrh, pán poslanec Michal Šipoš. (Poslanec Milan Mazurek postáva za rečníckym pultom.)
Susko, Boris, poslanec NR SR (2022-05-03):
Ďakujem pekne za slovo. Pán poslanec Vážny, správne si poukázal na to, že ide o čisto politický proces. Jasne si poukázal na tie dôvody. Keď si prečítate žiadosť Generálnej prokuratúry o danie, vydanie súhlasu s väzobným stíhaním na strane 13, tak je napísané, že: „Je možné dôvodne predpokladať, že v konaní o tejto žiadosti Doc. JUDr. Robert Fico, CSc., bude spochybňovať dôvodnosť samotného trestného stíhania, a to nielen z hľadiska jeho domnelého politického účelu, ale aj z hľadiska naplnenia kvalifikačných znakov zločinu, založenia, zosnovania, podporovania zločineckej skupiny, čo aj sám prezentoval vo svojom verejnom vyhlásení.“ Veď je to predsa samozrejmé, že obvinený sa bude brániť a máme tu aj rozhodnutia Európskeho súdu pre ľudské práva, ktoré jasne poukázali na to, že obvinený, ak je to politicky činný človek, má právo sa brániť aj vo forme vyjadrenia v masovokomunikačných prostriedkoch. Takže nie je to nič zvláštne ani nič neštandardné a myslím si, že tieto veci, na ktoré poukázal pán poslanec Vážny vo svojom prejave, jednoznačne poukazujú na to, že je tu nadkvalifikácia tohto skutku len z toho dôvodu, aby mohol byť poslanec Národnej rady dočasne obmedzený na výkone svojho poslaneckého mandátu a teda aby nemohol politicky vyjadrovať svoje názory a že ide o čisto politický proces. Ďakujem pekne.
Urban, Miroslav, poslanec NR SR (2020-11-25):
Ďakujem za slovo. Predstavme si modelovú situáciu, že by som si postavil nejakú chatrč alebo dovliekol maringotku tuto niekde pod Slavín k dákemu vládnemu koaličnému poslancovi alebo do nejakej dobrej štvrte. Ja myslím, že by zmizla za, do 24 hodín by bola preč a v podstate je to isté, hej. Ja to chápem, celé roky sa tieto problémy neriešili, vždycky sa to nejako ututlalo, dalo sa to do pozadia, nikto to neriešil, lenže Slovensko nie je len Bratislava. Verím tomu, že Bratislavčania nemajú o tom ani predstavu, ako vyzerajú niektoré tie osady na východe, na strednom Slovensku a tento problém viac-menej si všetky tie vlády predchádzajúce kupovali čas. Všetko to odkladali, podporovali menšiny, ktoré tieto osady stavajú, a zatvárali si pred tým oči. No a teraz to bude treba riešiť. Ďakujem.
Kalmárová, Viera, poslankyňa NR SR (2024-01-09):
Ďakujem za slovo, pán predsedajúci. Mne sa nesmierne páčil počiatočný optimizmus pána Buža, ale potom teda to úplne realisticky odhadol a odhadol to, s akým výsledkom skončí celý tento proces. Ja to nerada hovorím, ale očividne smerujeme k zániku Úradu špeciálnej prokuratúry a ďalším adeptom na likvidáciu je NAKA. To ste povedali tiež, ale tu nie je žiadne prekvapenie, lebo každý, kto si poriadne prečítal dôvodovú správu, teda stranu, konkrétne stranu tri k tomuto zákonu, tak našiel text, že zmena Trestného zákona a nadväzujúcich zákonov je okrem iného vyvolaná aj zneužívaním inštitútov trestného práva špecializovanými trestnými zložkami a v zátvorke je napísané kriminál... Národná kriminálna agentúra. Takže to sa dalo čakať. A teda keď pôjdeme ďalej, ďalšou dôležitou inštitúciou, ktorá je možno v poradí, je Súdna rada, resp. skôr jej personálne zloženie. Prvé kroky v Súdnej rade sa už udiali a ak sa dokonajú, tak potom už nič nebude stáť vládnej koalícii v ceste ovplyvňovať aj personálne zloženie súdov. A na súdy sa vrátia Lindtnerovia, Polkovia, Maruniakové, Jankovské, Sádovskí, Molnárovia atď. atď. Nesmierne mi to pripomína normalizačné procesy z rokov 1970, ´69 – ´71. V tomto období došlo najprv k zastaveniu demokratizačných procesov Pražskej jari a následne k návratu ku komunistickému systému, ktorý bol tiež založený na kategórii našich ľudí. Tieto dve obdobia sa v mnohom iste líšia, ale majú spoločný prvok, odklon od návra... (Prerušenie vystúpenia časomerom. Potlesk.)
Ďuriš Nicholsonová, Lucia, podpredsedníčka NR SR (2017-05-18):
Takže sa hlásite o slovo v rámci rozpravy ešte. Nech sa páči, pán navrhovateľ.
Šeliga, Juraj, podpredseda NR SR (2021-02-04):
Ďakujem pekne. Nech sa páči k rečníckemu pultu, pán podpredseda, môžte odpovedať na doplňujúcu otázka pána poslanca Dostála.
Pellegrini, Peter, predseda NR SR (2014-11-26):
Prezentujme sa a hlasujme o skrátení lehoty. (Hlasovanie.) Prítomných 141, za hlasovalo 120 poslancov, proti 12, zdržalo sa 9. Konštatujem, že tento návrh sme schválili.
P. Pavlis, poslanec: (2009-09-09):
V súlade s rozhodnutím predsedu Národnej rady navrhujem, aby návrh zákona prerokovali výbory: ústavnoprávny výbor, výbor pre hospodársku politiku a za gestorský výbor navrhujem Výbor Národnej rady Slovenskej republiky pre hospodársku politiku. Odporúčam, aby výbory predmetný návrh zákona prerokovali v druhom čítaní vo výboroch do  14. októbra 2009 a v gestorskom výbore do 16. októbra 2009. Pán podpredseda, prosím, otvorte všeobecnú rozpravu.
Cmorej, Peter, poslanec NR SR (2020-11-03):
Pán predsedajúci, prosím, dajte hlasovať o tom, že Národná rada prideľuje predložený návrh zákona na prerokovanie: Ústavnoprávnemu výboru Národnej rady Slovenskej republiky, výboru pre financie a rozpočet, výboru pre sociálne veci, výboru pre obranu a bezpečnosť a výboru pre ľudské práva a národnostné menšiny. Ďalej aby za gestorský výbor určila Výbor Národnej rady pre sociálne veci a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní.
Glváč, Martin, podpredseda NR SR (2018-05-22):
Ďakujem. S reakciou pán poslanec Heger.
Blaha, Ľuboš, poslanec NR SR (2013-10-23):
Ďakujem pekne. Pán kolega Kaník, jedno vám treba uznať, ste mimoriadne konzistentný, v celej svojej politickej kariére sa správate ako sociálny netvor. A to, čo tu predvádzate, je toho krásnym dôkazom, tá arogancia, ten cynizmus, keď vy proste chcete odpierať ľuďom ich základné sociálne práva, právo na sociálny a dôstojný život. To je zaslúžiť si život, to je vaša filozofia, ľudia si musia život zaslúžiť. Pokiaľ, dajme tomu, niekto sa nespráva podľa vašich predstáv, tak by mal byť nejakým spôsobom odstránený, eliminovaný. Tomu sa vo filozofii hovorí sociálny darvinizmus. Ja tomu hovorím trhový fašizmus. Pokiaľ sa človek nespráva podľa vašich predstáv a nezarába ako nejaký manažér v nejakej korporácii, tak si nezaslúži žiť, nezaslúži si žiadnu pozornosť od štátu ani od spoločnosti. A to je niečo tak zvrátené. Viete, selektovať ľudí, ktorí si zaslúžia a nezaslúžia našu pomoc, to tu už raz bolo. Prišiel s tým politik v roku 1933 v Nemecku. Nemusím pripomínať, kto to bol. A práve je to strašne nebezpečné, keď takýmto spôsobom sa snažíte selektovať toho, kto si čo zaslúži a nezaslúži. A ešte jedna poznámka k tej vašej úvahe, naozaj, by som povedal, mimoriadne primitívnej, že mladí ľudia majú deti len kvôli tomu, aby si zarobili tento svojím spôsobom smiešny príspevok, ktorý sa veľmi rýchlo rozhádže. Však to dieťa stojí peniaze neustále. Ja mám teraz veľmi malé dieťa. To si fakt myslíte, že vám vynahradí tie náklady na dieťa ten relatívne malý a smiešny príspevok? Kvôli tomu majú tí ľudia deti, aby mali tento drobný príspevok od štátu? To myslíte vážne? To tých ľudí považujete za úplných bláznov? Čiže, pán kolega, prosím vás prestaňte kopať do chudobných ľudí, prestaňte kopať do tých najchudobnejších a radšej sa zamerajte na to, kde sú naozaj peniaze u oligarchov korporácií, špekulantov, ktorí neplatia dane. Tam sú peniaze, a nie u chudákov. Ďakujem.
Glváč, Martin, podpredseda NR SR (2018-02-09):
Ďalší v rozprave, pán poslanec Matovič, nech sa páči.
Gröhling, Branislav, poslanec NR SR (2023-03-16):
Pán poslanec Kučera, vy veľmi, veľmi dobre viete, že čo robíte, pretože sme strávili na tomto niekoľko stretnutí, či už osobne, alebo aj s celým tímom na ministerstve školstva. Viete, že aj kde sú problémy školstva. To vôbec nie je o tom, že telesnú by sme nechceli navyše, lebo sám ste teraz potvrdili, že na základe môjho rozhodnutia sa tam pridáva ešte navyše tá disponibilná hodina. A vy viete veľmi dobre, že týmto zákonom sa zoberie žiakom jedna vyučovacia hodina nejakého predmetu, cudzieho jazyka, matematiky, informatiky. Veľmi dobre viete, že aj na základe tohto sa zhoršia tie výsledky. Nemôžme hovoriť, že keď športujú, tak budú lepšie vnímať, keď budú mať málo, málo vyučovacích hodín. A mne je hrozne ľúto, že viete, že budete škodiť deťom a že napriek, a ich vzdelaniu, a napriek tomu v podstate predkladáte takýto návrh zákona. A školstvo sa teraz dostáva úplne do chaosu, že sa rozstrieľava jednotlivými návrhmi zákonov, hlavne kvôli poslaneckým návrhom aj hlavne kvôli tomu, aká je nečinnosť ministerstva školstva. Ale mne sa veľmi páči taká tá názorová konzistentnosť poslancov OĽANO, že keď sme sa tu rozprávali o návrhu zákona pani poslankyne Marcinkovej, tak ste vehementne tvrdili, na to, aby rodič mohol byť s dieťaťom v nemocnici, so svojim dieťaťom, tak na to nie sú vytvorené priestorové predpoklady. Ale teraz úplne obhajujete tento návrh zákona na zavedenie ďalšej hodiny telocviku, že to je mimoriadne potrebné, hoci chýba infraštruktúra. Tak mi povedzte to porovnanie. Pri tom jednom, kde potrebujete iba stoličku v rámci nemocnice, aby matka mohla byť so svojím dieťaťom v nemocnici, tak tam poviete, že nie, lebo to sú priestorové veci a to sa nedá vyriešiť. A pri tomto druhom, kde nie je reálne telocvičňa celá a žiaci nemajú kde cvičiť, tak poviete, nech si to riaditelia vyriešia. To vás nezaujíma. Tak táto názorov... (Prerušenie vystúpenia časomerom.)
Puci, Róbert, poslanec NR SR (2014-06-03):
Pán predseda, keďže návrh zákona prerokovávame v skrátenom konaní, sme v treťom čítaní, prosím, otvorte rozpravu.
Hort, Milan, podpredseda NR SR (2010-11-03):
Ďalej sa prihlásil pán poslanec Ondrej Dostál s faktickou poznámkou, nech sa páči.
Žiga, Peter, podpredseda NR SR (2024-04-30):
Prosím, prezentujme sa a hlasujme. (Hlasovanie.) 137 prítomných, 59 za, 78 proti. Návrh sme neschválili. Pokračujte, pani spravodajkyňa.
Kollár, Boris, predseda NR SR (2022-09-20):
Prosím, prezentujme sa a hlasujme. (Hlasovanie.) Prítomných 148 poslancov, za 95, proti žiadny, zdržalo sa 45, nehlasovali 8 poslanci. Konštatujem, že sme tento návrh schválili. Teraz poprosím určenú spravodajkyňu z výboru pre zdravotníctvo pani poslankyňu Annu Záborskú, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, tlač 1110, bod 17 schváleného programu. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1110.)
P. Hrušovský, predseda NR SR: (2005-06-23):
(Hlasovanie.) 140 prítomných, 63 za, 77 sa zdržalo. Neschválili sme bod 10. Nech sa páči. M. Abelovský, poslanec: A napokon budeme hlasovať o bode 22 s návrhom gestorského výboru schváliť ho.
Kollár, Boris, predseda NR SR (2022-05-04):
Prosím, prezentujme sa a hlasujeme. (Hlasovanie.) Prítomných 136 poslancov, za 105, proti žiadny, zdržalo sa 28, nehlasovali 3. Konštatujem, že sme schválili návrh novely ústavného zákona č. 254/2006 Z. z. o zriadení a činnosti výboru na preskúmavanie rozhodnutí Národného bezpečnostného úradu . Pani Zemanová, viete dobre, že telefonovať, používať zariadenie v sále je zakázané. (Technická chyba v nahrávaní) Teraz prosím povereného člena výboru pre hospodárske záležitosti Radovana Kazdu, aby uviedol hlasovanie o bode 28 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike, tlač 975. Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 975.)
Gažovičová, Tina, poslankyňa NR SR (2024-01-09):
Ďakujem za slovo a ďakujem, pán minister, že ste vystúpili a že ste sa zapojili do debaty a aspoň teda priniesli ste nejaké argumenty na možno časť našich otázok, aj keď teda asi sa tu zhodneme, že, mnohí, že stále si nemyslíme, že tie argumenty sú ani zďaleka dostatočné na to, o čom tu vlastne debatujeme. Idete v, predložili ste do skráteného legislatívneho konania absolútne závažné zmeny trestného práva, ako prvé sa dotknem toho Úradu špeciálnej prokuratúry, kde ste teda vytkli niektoré veci súčasnému vedeniu alebo nejakým sporom medzi, medzi teda dvoma typmi prokuratúry na Slovensku. Ide o inštitúciu, ktorá tu fungovala 20 rokov a ja si neviem predstaviť prakticky žiadne okolnosti, kedy by bolo opodstatnené na základe akoby pár výtok, ktoré máte k poslednému vedeniu tejto inštitúcie, povedať, že celú tú inštitúciu idete zrušiť. Keď napríklad, ako dneska tu odznelo od poslankyni Bihariovej, že jedna zo závažných agend tejto inštitúcie je riešenie extrémizmu a je to jeden z veľkých problémov, ktoré na Slovensku máme, tomu sa vôbec v tom návrhu nevenujete. Jednoducho len niečo sa vám tam nepáči a idete zrušiť celú, celú inštitúciu. A druhé je práve celá tá podstata o primeranosti trestov. A zopakujem otázku, ktorú kládli už aj viacerí moji predrečníci z opozície, keď sa chceme baviť o primeranosti trestov, prečo iba na ekonomické trestné činy? Ako to je závažná otázka o primeranosti trestov. Bavme sa napríklad o tom, že či je v poriadku, keď idú rodičia do väzenia za to, že ich najstaršie dieťa prestalo chodiť do školy. Bavme sa o drobných krádežiach. Ale prečo iba pri takýchto trestných činoch... (Prerušenie vystúpenia časomerom. Potlesk.)
Jurinová, Erika, podpredsedníčka NR SR (2015-03-13):
Ďakujem, pán poslanec. Dala by som, aj keď ešte päť minút máme, pán poslanec vraví, že má krátky príspevok, slovo poslednému rečníkovi pánovi poslancovi Mikloškovi a uzavrieme aj dnes tento bod programu, ak dovolíte. Nech sa páči, pán poslanec, môžete.
P. Paška, predseda NR SR: (2007-05-11):
Nech sa páči, pani poslankyňa.
Laššáková, Jana, podpredsedníčka NR SR (2014-10-21):
Pán poslanec Viskupič, nech sa páči.
P. Hrušovský, podpredseda NR SR: (2002-04-05):
(Hlasovanie.) 110 prítomných, 59 za návrh, 43 sa zdržalo, 8 nehlasovalo. Návrh sme schválili. Ďalší návrh. M. Mesiarik, poslanec: Dajte, prosím, hlasovať o určení výborom na prerokovanie s tým, že navrhujem, aby bol zákon pridelený ústavnoprávnemu výboru, výboru pre sociálne veci a bývanie, výboru pre financie, rozpočet a menu, s termínom - výbory do 7. mája, gestorský výbor, za ktorý navrhujem výbor pre sociálne veci a bývanie, do 10. mája.
Sulík, Richard, predseda NR SR (2011-09-06):
Pán poslanec Dostál.
M. Vášáryová, poslankyňa: (2007-03-28):
A pripájam sa k pánu Janišovi. My tu všetci diskutujeme, ale  otázka je na pána ministra zahraničných vecí, ktorý tu ticho celý čas sedí a počúva nás. Aký pokyn dostane pán veľvyslanec Peter Burian v New Yorku? Ďakujem pekne.
Bobík, Jozef, poslanec NR SR (2015-02-03):
Vystúpil som pred chvíľou, teda nedávno, a vetu som neukončil, pretože už mi uplynul čas, a ak by som mohol ešte pokračovať, tak vlastne by som sa dostal, samozrejme, v skrátenej forme k tomu, čo tu máme teraz navrhnuté v uznesení, ku ktorému sa na konci dopracoval kolega Beblavý. A tak ako povedal aj Juro Brocka, môj kolega z poslaneckého klubu, aj ja budem odporúčať klubu, kolegom, aby za toto uznesenie hlasovali. A dokonca si viem predstaviť, že to môžu hlasovať všetci poslanci, ktorí sme tu, aj ktorí tu nie sú, a to aj zľava, aj sprava. Pretože tu už je situácia taká, že pred desiatimi rokmi sme začali uvažovať o tom, že jeden pilier Slovensku je nedostatočný a nerieši situáciu, ktorá tu bude výhľadovo. A, pochopiteľne, ak sa robí nová vec, ja uznávam aj to, že môžu vznikať aj chyby. Preto je úplne dôvodné, že z času na čas sa ku niektorým riešeniam vraciame, parlament sa vracia, a po poznaní konkrétností môže dôjsť k tomu, že sa systém vylepší. A tu sme presne v tomto okamihu tam, kde to naozaj je možné. Po desiatich rokoch vidíme, aký je reálny stav v I. pilieri, vidíme, čo sa deje v II. pilieri, a na konci sú ľudia, ktorí sú obeťami alebo ktorí vlastne znášajú to, aký je výsledok riešenia I. a II. piliera. Čiže našou spoločnou úlohou by malo byť to, aby sme dnes po 10-ročnej histórii dokázali nájsť lepšie riešenie, ako máme teraz. A toto uznesenie, si myslím, obsahovo napĺňa tú myšlienku. A dokonca ja som presvedčený, že keby sme sa ho aj držali, tak v priebehu pol roka, a nie v takom skrátenom konaní, dokážeme nájsť riešenie, ktoré naozaj bude celoplošné, podporí ho širšie spektrum a nebude ohrozené... (Prerušenie vystúpenia časomerom.)
Hambálek, Augustín, poslanec NR SR (2017-09-14):
Ďakujem. Pán predsedajúci, teraz dajte hlasovať o bodoch 3 a 6 spoločnej správy. Gestorský výbor odporúča schváliť. Upozorňujem však, že pani poslankyňa Pfundtner navrhla nové znenie týchto bodov.
Ďuriš Nicholsonová, Lucia, podpredsedníčka NR SR (2017-04-07):
Za klub SMER – SD teraz vystúpi pán poslanec Kéry.
K. Tóthová, poslankyňa: (2005-12-13):
Ďalej, obdobne súhlasím, že nie je tam blokácia, pretože štátna akciová spoločnosť o chvíľu môže byť súkromná spoločnosť. A potom, čo som uviedla, je to ešte... (Prerušenie vystúpenia časomierou.)
Bugár, Béla, podpredseda NR SR (2017-01-31):
Na vystúpenie pána poslanca Simona s faktickými poznámkami traja. Končím možnosť sa prihlásiť. Pani poslankyňa Grausová, nech sa páči.
M. Urbáni, poslanec: (2010-02-10):
Ale čo chcem povedať. Chcem povedať že jediné riešenie, ako riešiť aj lekársku pohotovosť, a mnoho iných problémov v zdravotníctve, je, že platiteľ občan bude mať zmluvu so zdravotnou poisťovňou a tam si určí podmienky, za akých bude mať poskytované služby, ktoré výkony bude mať hradené, ktoré si bude priplácať a ako to bude mať aj s lekárskou službou prvej pomoci. Pokiaľ toto nebude, toto všetko, čo navrhuješ teraz ty, čo navrhlo ministerstvo, bude ozaj len čiastkovým riešením. Ďakujem.
Matejičková, Zuzana, poslankyňa NR SR (2024-05-14):
Ďakujem pekne, pán predsedajúci. Dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Sulík, Richard, predseda NR SR (2011-06-02):
No, aha, takto. (Povedané so smiechom.) Dávajte si pozor, to môže byť aj koniec kariéry po trinástich rokoch. (Smiech v sále.) Pán poslanec Matovič reaguje na faktické poznámky.